laion/Wikipedia-Exotic huggingface dataset:
נאדיה ח'יארי

נאדיה ח'יארי (בערבית: نادية خياري; נולדה ב-21 במאי 1973) היא קריקטוריסטית תוניסאית, ציירת, אמנית גרפיטי ומורה לאמנות. היא פרסמה כמה אוספי רצועות קומיקס שהתפרסמו בעולם הערבי, והתפרסמה במיוחד עקב האקטיביזם שלה במהפיכה, אז יצרה את דמות החתול "ויליס", שכונה בכלי תקשורת רבים בעולם "חתול המהפכה". ח'יארי נולדה ב-21 במאי 1973, בתוניס. לאחר שסיימה את בית הספר התיכון, עברה לצרפת, שם למדה בפקולטה לאמנות פלסטית באקס-אן-פרובאנס. היא סיימה תואר שני בהצלחה וחזרה לתוניסיה, שם לימדה אמנות במכון התוניסאי לאמנות. מאוחר יותר, בשנת 2013, קיבלה תואר דוקטור מאוניברסיטת ליאז' (בלגיה). גם כאשר חיה בתוניסיה, המשיכה לפרסם רצועות קומיקס בעיתון צרפתיים שונים. כך, בשנת 2011, החלה לפרסם ביקורות נועזות כלפי מנהיג תוניסיה, זין אל-עאבדין בן עלי, בפייסבוק כחלק מרגשות האביב הערבי. לנוכח המדיניות הקפדנית של משטר עלי בנושא ביקורת וחופש המחאה, כדי להימנע מעונש מאסר היא הקפידה "ללמוד להערים, להציע אבל לא לומר". בהתייחס ליצירתה בזמן המחאה, היא אמרה בעבר: "בשבילי זו לא עבודה. זהו חופש. כאילו נולדתי מחדש. לפני המהפכה הייתי זומבי - חושבת, אבל לא יכולה לבטא את עצמי. אז לא הרגשתי שאני חיה. עם המהפכה נולדתי, כמו תינוק. הבכי הראשון שלי היה הציור שלי. ועכשיו מבחינתי זו מהפכה באמנות שלי, לגמרי. אני יכולה סוף סוף לבטא את עצמי ולומר מה אני חושבת ואפילו לבקר את הממשלה. מבחינתי, אני יכולה סוף סוף לממש את התשוקה שלי: קומיקס". בנוסף לקומיקס המחאתי שהביא לפרסומה, הייתה ידועה בזמן המחאה גם בזכות הגרפיטי ה'בועט' שלה, שאותו פרסמה בשמה רק לאחר המחאה. ח'יארי זכתה לשבחים רבים וחשובים על יצירות האמנות שלה. היא זכתה בפרס הונורה דאומייר (2012), פרס הסאטירה הפוליטית (2014), ופרס אגורה מד לדיאלוג בין תרבותי במזרח התיכון (2015). בשנת 2016 היא נבחרה לאחת מ-100 הנשים המשפיעות ביותר של ה-BBC. בספטמבר 2016 הציגה את עבודותיה בפסטיבל לה מונד. ח'יארי היא חברה בארגון קריקטוריסטים למען שלום, במסגרתו אף קיבלה את פרס הונורה דאומייר. במסגרת הארגון היא שיתפה פעולה עם אמני מחאה נוספים מהעולם הערבי, ואף עם מישל קישקה הישראלי, שתיאר אותה כידידתו הטובה בספרו, פלאפל עם חריף, כשצייר אותה בדמות החתול ויליס. מדיה וקבצים בנושא נאדיה ח'יארי בוויקישיתוף "Nadia KHIARI: "Willis le chat fait la révolution en Tunisie", יוטיוב, ‏11 בדצמבר 2016 (בצרפתית) Nadia Khiari, lambiek.net (באנגלית) Philippe MAGNERON, Khiari, Nadia - Bibliographie, BD, photo, biographie, www.bedetheque.com (ב־) Nadia Khiari | abart, en.isabart.org Khalili, Mustafa; Media, Source: Samar (2012-07-12). "Tunisian cartoonist Nadia Khiari: 'I draw to take the heat off certain situations' - video". The Guardian (באנגלית בריטית). ISSN 0261-3077. נבדק ב-2020-12-04. WILLIS FROM TUNIS - Cartooning for Peace, web.archive.org, ‏2016-12-20 "Nadia Khiari, des caricatures contre les dictatures". Le Monde.fr (בצרפתית). 2016-09-09. נבדק ב-2020-12-04. Nadia Khiari's "Willis in Tunis": Born Again in Revolution, Open Source with Christopher Lydon, ‏2012-11-07 (באנגלית אמריקאית) "100 Women 2016: Female Arab cartoonists challenge authority". BBC News (באנגלית בריטית). 2016-11-28. נבדק ב-2020-12-04. מישל קישקה, פלאפל עם חריף, עמ' 75. מודן הוצאה לאור. "ידידתי הטובה, וויליס מתוניסיה, קיבלה בצרפת את הפרס 'קריקטורות עם ביצים' " הכוונה ב"ויליס" היא לח'יארי
רנו דנאו

רנו דנאו (בצרפתית: Renaud Denauw, נולד ב-28 בנובמבר 1936 במוסקרון, בלגיה), הידוע גם בכינויו "רנו", הוא אמן קומיקס בלגי. הוא ידוע בעיקר בזכות שיתוף הפעולה שלו עם הסופר ז'אן דופו בספר הקומיקס "ג'סיקה בלנדי". רנו נשכר למגזין Spirou בשנת 1975 כמאייר. הוא פיתח במהירות מוניטין של צייר נשים חושניות, והשתמש גם בשם העט "סילבן" כדי לצייר את הקומיקס המבוגר "מרליין". לאחר תקופת ציור של סיפורים מצחיקים המיועדים לילדים ("מירטל, וידפוצ'ה וקבוצ'ארד", 1978), הוא עבר למגזין "קומיקס" המתחרה "טינטין" בשנת 1981 ואייר את "פלטון, טורלוק ואקוקינט", סדרת ילדים נוספת. לאחר שצייר דמויות קריקטוריסטיות לתקופה ארוכה יותר, עידן רנו את תיאור האישיות הריאליסטיות שלו, ולבסוף נבחר לשתף פעולה עם הקולגה הבלגי ז'אן דופו על ספר הקומיקס החדש של ג'סיקה בלנדי בשנת 1987. הסדרה, שבמרכזה הפאם פאטאל המנוגדת, סקסית-אך-שבורה-פנימית, הצליחה, ודופו ורנו עדיין משתפים פעולה לאחר 24 גליונות. עבודות אחרות של רנו כוללות את "Les Enfants de la Salamandre" מ-1988 עד 1990, "Santiag" ב-1991, ואת "Venus H" בשנת 2005, כולם נוצרו יחד עם דופו. "Renaud". Editions Dupuis. נבדק ב-10 בספטמבר 2010. {{cite web}}: (עזרה) "Renaud (Renaud Denauw)". Lambiek.net/Comiclopedia. נבדק ב-10 בספטמבר 2010. {{cite web}}: (עזרה)
אמרה אזדמיר

אֶמרה אֶזדֶמיר (בטורקית: Emre Özdemir; נולד בשנת 1981) הוא קריקטוריסט ומאייר של העיתונים "זמאן" ו"זמאן של היום". ב-2005 סיים את לימודיו באוניברסיטת בליקסיר. באותה שנה החל לצייר קומיקס במגזין הספורט של עיתון זמאן בשם "Sporvizyon". בשנת 2007 סיים את התואר השני בפקולטה לחינוך באוניברסיטת מרמרה. כמו כן, בשנת 2007 החל לאייר איורי עיתונות בעיתונים "זמאן של היום" ו"זמאן" תחת הבלוג שלו בשם "אין תגובה". בין השנים 2007–2009 עבד כמרצה לשפות טורקיות באוניברסיטה הרוסית למדעי הרוח. כרגע הוא מאייר קריקטורות לכמה עיתונים, כתבי עת וספרים. [דרוש מקור] ב-2003 זכה בפרס הראשון בתחרות שארגנה מוזיאון העתיקות בבורדור. ב-2008 זכה בפרס עם אזכור כבוד בתחרות "בלבול העיר" שנערכה באיראן. "The Resualts of The Second International City Complexities Cartoon Contest-2008". 2011-03-11. אורכב מ-המקור ב-2011-03-11. נבדק ב-2020-06-26. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמרה אזדמיר".
יוזף פאנקייביץ'

יוזף פאנקייביץ' (בפולנית: Józef Pankiewicz‏; 29 בנובמבר 1866 – 4 ביולי 1940) היה צייר, גרפיקאי ומורה פולני אימפרסיוניסטי שבילה את רוב הקריירה שלו בצרפת. הוא היה בנם של אדם פנקייביץ' (1808–1883) וידוויגה הלנה לבית אייכלר (1827–1904), בתו של קרול פרדיננד אייכלר. אחיו הגדול היה יוגניוס פאנקייביץ'. בין השנים 1884–1885 למד בבית הספר לאמנויות יפות בוורשה בהנהלתו של וויצ'ך גרסון ואלכסנדר קמינסקי. לאחר קבלת מלגה, נסע לסנט פטרסבורג ללמוד באקדמיה האימפריאלית לאמנויות. בשנת 1889, הוא ושותפו לסטודיו ולדיסלב פודקובינסקי נסעו לפריז כדי להשתתף בתערוכה העולמית ושם הוענק לו מדליית כסף על ציורו בשוק ירקות. בעודו שם, הוא הושפע מהאימפרסיוניסטים וכשחזר לפולין בשנת 1890 ניסה להציג את המגמות הצרפתיות האחרונות. תגובת המבקרים הייתה בעיקר עוינת; כזאת שהרחיקה לכת עד כדי לייעץ לו לפנות לאופטומטריסט. אולם הוא התמיד, ובהמשך הפיק סדרת פורטרטים בהשראת יצירתו של ג'יימס מקניל ויסלר. דיוקנו, "גברת אודרפלד ובתה", זכה במדליית זהב בתערוכה העולמית (1900). הוא היה גם מציג לעיתים רובות בסלון בפריז. בשנת 1897 הוא הפך לאחד החברים המייסדים של חברת האומנים הפולנים "אגודת שטוקה". במשך תשע השנים הבאות הוא נסע ברציפות ברחבי מערב אירופה, עד שמונה לפרופסור באקדמיה לאמנויות בקרקוב בשנת 1906. הוא המשיך לנסוע בצרפת, במיוחד לאורך חוף הים התיכון, והפיק סדרה גדולה של נופים שהראו יותר ויותר את השפעתו של פול סזאן. במהלך מלחמת העולם הראשונה הוא חי בספרד, שם פגש את רובר דלונה ושוב ספג השפעות פוסט-אימפרסיוניסטיות חדשות בסגנונו; במיוחד פוביזם הוא הפך למנהיג קבוצת אמנים צעירים המכונה הקאפיסטים (קולריסטים), שחבריה התנגדו למסורת הרומנטית באמנות הפולנית. בשנת 1923 שב לאקדמיה בקרקוב. לאחר 1925 הוא היה מנהל סניף פריז. בין תלמידיו הבולטים היו יוזף צ'פסקי, אליס הליצקה, מויסה קיסלינג, יאן רובצ'ק, זיגמונט ולישבסקי ווצלב זאוודובסקי. בין המלחמות התפתח שוב סגנונו והפך לדקורטיבי יותר, והוא צייר סדרה של טבע דומם. הוא המשיך לצייר נופים בדרום צרפת. בשנת 1927 הוא מונה כחבר בלגיון הכבוד. בשנת 1933 הוענק לו מסדר פולוניה רסטיטוטה. תצוגה מרכזית של עבודותיו התקיימה במוזיאון הלאומי לרגל יום הולדתו השבעים בשנת 1936. בשנה שלאחר מכן פרש לגמלאות בלה סיוטט, ליד מרסיי, שם נפטר. רחוב קרדינל בפריז רחוב במדריד ערימות חציר אישה מברישה שיער אם וביתה דיוקן נשי טבע דומם כיכר השוק בקרקוב נמל קוקרנו מדיה וקבצים בנושא יוזף פאנקייביץ' בוויקישיתוף Biographical notes (ארכיון) Józef Pankiewicz, Culture.pl (באנגלית) Documentation
מייק דונילון

מייק דונילון (באנגלית: Mike Donilon, נולד ב-1959) הוא יועץ בכיר לנשיא ארצות הברית, ג'ו ביידן. במקצוע הוא עורך דין ויועץ אמריקאי. דונילון הוא בנה של תרזה דונילון (לבית קונויי) שעבדה כמזכירת בית ספר ובנו של אדוארד דונילון שהיה מנהל בקרת מוצרים ויו"ר ועד בית הספר המקומי. אביו היה ממוצא אירי וסבו מצד אימו היגר לארצות הברית מאירלנד. דונילון הוא בוגר אקדמיית לה סאל השוכנת בעיר הולדתו, בירת רוד איילנד, פרובידנס. באוניברסיטת ג'ורג'טאון השלים לימודי תואר ראשון. דונילון ייעץ למספר מועמדים בקמפיינים פולייטים. הוא שימש כיועץ במטה הבחירות של דיק ת'ורנברג בעת התמודדותו של ת'ורנברג לסנאט של ארצות הברית בפנסילבניה, הפסיד למועמד הדמוקרטי האריס וופורד. במהלך הבחירות לנשיאות ארצות הברית 1992 עבד במטה הבחירות הנשיאותי של ביל קלינטון, ובנוסף לכך עבד דונילון עם סנאטורים רבים במהלך מסעי הבחירות שלהם לסנאטף בהם ביל נלסון, ג'ו ליברמן, מארק דייטון ג'ון קרי, אל גור, ז'אן שאהין וסנאטורים נוספים. כיועצו הוותיק, מייק דונילון השפיע באופן משמעותי על מסע הבחירות של סגן הנשיא לשעבר ומועמד המפלגה הדמוקרטית, ג'ו ביידן במהלך ריצתו בבחירות לנשיאות ארצות הברית ב-2020. לאחר ניצחונו של ביידן בבחירות הכריז ביידן כי דונילון ישמש כיועצו הבכיר לצד סדריק ריצ'מונד במהלך ממשלו העתידי. אחיו טום דונילון, היה היועץ לביטחון לאומי בממשלו של נשיא ארצות הברית ברק אובמה בשנים 2010–2013 ולפני כן כיהן כסגנו של ג'יימס ג'ונס, היועץ לביטחון לאומי בתחילת כהונתו של ממשל אובמה. מדיה וקבצים בנושא מייק דונילון בוויקישיתוף "Theresa Ann Conway Donilon (1926-1998) - Find A..." www.findagrave.com (באנגלית). נבדק ב-2020-09-17. "Washington Post Does Lengthy Profile on La Salle Alum Tom Donilon '73". LaSalle Academy. 22 בדצמבר 2010. נבדק ב-21 באפריל 2014. {{cite web}}: (עזרה) Jamieson, Kathleen Hall (29 בספטמבר 2011). Electing the President, 2004: The Insiders' View (באנגלית). University of Pennsylvania Press. ISBN 978-0-8122-0481-0. {{cite book}}: (עזרה) Lizza, Ryan (12 בדצמבר 2019). "Why Biden's Retro Inner Circle Is Succeeding So Far". Politico (באנגלית). נבדק ב-17 בנובמבר 2020. {{cite web}}: (עזרה) רויטרסו הארץ, הנשיא הנבחר ג'ו ביידן הכריז על שורה של מינויים חדשים בממשלו המתגבש, באתר הארץ, 17 בנובמבר 2020 ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
תיאודור החמור

תיאודור החמור (בצרפתית: Cadichon, "קדיצ'ון") היא סדרת טלוויזיה מונפשת צרפתית, שמבוססת על היצירה הספרותית "קורות חמור אחד" מאת סופי דה סגיר משנת 1860. הסדרה הופקה על ידי Juana Productions, והולחנה על ידי ג'רארד גאסטין. לסדרה הופקו 2 עונות ו-20 פרקים באורך 13 דקות, אשר שודרו במקור בצרפת החל מ-6 בספטמבר 1986 עד שנת 1988 בערוץ +Canal במסגרת רצועת השידור Cabou Cadin. בישראל הסדרה שודרה בדיבוב עברי בשנת 1993 בערוץ הילדים במסגרת רצועת השידור להתלבש עם שש. את שיר הפתיחה של הסדרה ביצעו במקור אנני קורדי בעונה הראשונה וילדי בית האופרה של ניס בעונה השנייה, ואילו בעברית השיר בוצע על ידי חני נחמיאס על פי תרגומו של יוני חן וניהולו המוזיקלי של אורי כבירי. בשנת 1993 שיר הפתיחה של הסדרה בוצע על ידי שלומית ארנון במופע "שש על הבמה". תיאודור (במקור "קדיצ'ון") הוא חמור חום קטן שעבר התעללות על ידי בעליו, לאחר שמצא אותו נטוש עם עגלה הרוסה, אשר הוא ואשתו התאכזרו אליו ללא הפסקה. לאחר שברח ממנו, תיאודור מצא בית חם ואוהב אצל משפחה כפרית, שבהמשך עבר לאחוזה אחת שבה גורש ולאחר מכן עבר לגור באחוזה אחרת אשר בה התגורר גם אחרי שהבעלים עזבו את הבית. בהמשך התחבר לבת האנוש איזבלה (במקור "קרולין"). בפרקי העונה הראשונה תיאודור הציגה את תיאודור עד הגיעו לאחוזה, ובפרקי העונה השנייה הוא יוצא להרפתקה מסביב לעולם שכוללות, בין היתר, את בריטניה, ספרד וגרמניה. בדיבוב המקורי דיבבו מישל גרנייה בתור תיאודור, רנה טרמוני בתור דמויות גבריות וארלין קלייר בתור דמויות נשיות. הדיבוב העברי בוים והופק על ידי יוני חן, אשר גם דיבב בסדרה יחד עם דן תורן בתור תיאודור, עזרא דגן בתור המספר, אורלי קטן, עירית דגן ויעקב בוך. "תיאודור החמור", במסד הנתונים הקולנועיים IMDb (באנגלית) תיאודור החמור, במיזם "אישים" לתיעוד היצירה הישראלית Cadichon, באתר Planète Jeunesse ערוץ הילדים - מחרוזת מתוך שש על הבמה, באתר יוטיוב 15 שגדלה אצל משפחת צוענים מהקרקס ונרדפה על ידי זר לבוש שחורים. בהמשך, התגלה שאיזבלה היא יורשת חוקית של אחוזה שנשתלטה על ידי איש, שהאיש השחור עבר בשבילו ותפקידו היה לגנוב את התליון שנושא את הסמל המשפחתי וכך לוודא שהוא יהיה בעליה החוקיים של האחוזה. בסוף הסדרה הוא שב לבעליו שבאחוזה, אחרי כמה שנים, ובעקבותיו איזבלה הגיעה ושני בעליו התאהבו ונשאו והוא נישא לאתון שפגש לפני כן. סדרות אנימציה ששודרו בשנות ה-80 וה-90 וכנראה שכחתם, באתר חורים ברשת, 29 בדצמבר 2013
קרחון אלברכט פנק

קרחון אלברכט פנק (באנגלית: Albrecht Penck Glacier) הוא קרחון באזור חוף סקוט, בארץ ויקטוריה, שבאנטארקטיקה. הקרחון ממוקם בין קרחון פריי והדום הקרח אוונס. הקרחון זורם לכיוון דרום, כשהוא מנקז את ההרים סביבו. הקרחון נשפך אל מפרץ טריפ. הקרחון מופה לראשונה על ידי משלחת החקר הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909. משלחת נמרוד נתנה לקרחון את שמו. הקרחון נקרא על שמו של אלברכט פנק, שהיה מנהל המכון לאוקיינוגרפיה, והמכון לגאוגרפיה שבברלין. • Jane G. Ferrigno, Kevin M. Foley, Charles Swithinbank, and Richard S. Williams, Jr., CCoastal-Change and Glaciological Map of the Ross Island Area, Antarctica: 1962–2005, USGS קרחון אלברכט פנק באתר הסקר הגאולוגי של ארצות הברית קרחון אלברכט פנק באתר הגאזט האנטארקטי של ממשלת ניו זילנד קרחון אלברכט פנק באתר הגאזט הגאוגרפי של ניו זילנד קרחון אלברכט פנק באתר הגאזט האנטארקטי של ממשלת אוסטרליה קרחון אלברכט פנק באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אלברכט פנק מחשבון מרחקים - המרחק מקרחון אלברכט פנק לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
איימי אלן

איימי אלן (באנגלית: Amy Allen) היא פזמונאית, מפיקה וזמרת אמריקאית. ידועה בשל שיתופי הפעולה שלה עם אמנים כגון הארי סטיילס, הלסי, טייט מקריי, שון מנדס וקמילה קביו. היא הייתה ספורטאית בנעוריה ומשתתפת במרתונים, דבר המסייע לה בסיבולת הנדרשת בקריירת הכתיבה שלה. אלן למדה בבוסטון קולג' ומאוחר יותר סיימה את לימודי המוזיקה שלה במכללת ברקלי למוזיקה בבוסטון. אלן למדה בברקלי למרות שלא ידעה תווים, והתחילה לכתוב שירים בהשפעת משוררים ופזמונאים. בשנת 2012 השתתפה בעונה השנייה של תוכנית המציאות האמריקאית, The Voice. היא הקימה את להקת הפופ רוק "Amy & The Engine" אשר הוציאה שלושה אלבומי ולפן בין השנים 2015 ו-2017. בשנת 2018 הפיקה את השירים "Back to You" של סלינה גומז ו-"Without Me" של הלסי, כשהאחרון הגיע למקום הראשון בבילבורד הוט 100. בשנת 2019 אלן שיתפה פעולה עם הארי סטיילס בסינגל "Adore You" ועם הלסי פעם נוספת בסינגל "Graveyard". בינואר 2020 היא הופיעה ברשימת פורבס 30Under30 בקטגוריית ה"מוזיקה". בין השנים 2022–2024, אלן עבדה גם עם אמנים ידועים כולל אוליביה רודריגו, ג'סטין טימברלייק, האחים ג'ונאס, מארן מוריס ונייל הורן. טייט מקריי ציינה את היכולת של אלן לבטא רגשות בצורה מיוחדת. היא עבדה עם אלן על אלבומה Think Later שיצא בדצמבר 2023 וכלל את הלהיט "Greedy". אלן הייתה מועמדת לפרס פזמונאי השנה בטקס פרסי הגראמי 2024 וצפויה לקבל מועמדות נוספת לשנת 2025. אלן עבדה על כל השירים באלבומה של סברינה קרפנטר, Short n' Sweet, שיצא באוגוסט 2024 והגיע לראש מצעד הבילבורד 200. באלבום היו שלושה סינגלים מצליחים: "Espresso", "Taste", ו-"Please Please Please", שהגיע לראש מצעד הבילבורד הוט 100. אלן עבדה עם ג'וליה מייקלס על מספר שירים באלבומה של קרפנטר, והשתיים שרות ביחד ברצועה "Coincidence". אלן הוציאה באוגוסט 2024 אלבום סולו עצמאי, ששיריו נכתבו בין השנים 2018–2024, ששונים בסגנונם מהפופ העכשווי. אלן חובבת אמנים מגוונים, ביניהם וינס גיל, The Cardigans, דונה סאמר ואדריאן לנקר מלהקת ביג ת'יף. היא למדה להעריך את המוזיקה של כותבים כמו קרול קינג, ג'ון פריין ודולי פרטון, לצד להיטי הפופ של מקס מרטין. בתהליך הכתיבה שלה עם אמנים אחרים היא מתחילה עם הפזמון, בניגוד לכתיבה אישית שלה שבה היא מתחילה מהבית הראשון. אלן מציינת שהיא מנסה לשמור על איזון בין עבודה בקצב מהיר לבין חוויות חיים שמהן אפשר לשאוב השראה לכתיבה. היא מציינת ששילוב בין קריירת כתיבה לאחרים לקריירת סולו מאפשר לה להמשיך לאהוב את המוזיקה שהיא יוצרת. 2024: Amy Allen 2015: Summer Of '15 Sampler 2016: TandeMania 2017: Get Me Outta Here! אתר האינטרנט הרשמי של איימי אלן מדיה וקבצים בנושא איימי אלן בוויקישיתוף איימי אלן, ברשת החברתית פייסבוק איימי אלן, ברשת החברתית אקס (טוויטר) איימי אלן, ברשת החברתית אינסטגרם איימי אלן, באתר ספוטיפיי איימי אלן, באתר MusicBrainz (באנגלית) איימי אלן, באתר דיזר איימי אלן, באתר Discogs (באנגלית) Jason Lipshutz, Songwriter Amy Allen Is Shaping the Sound of Current Pop — While Rarely Listening To It, Billboard, ‏2024-10-03 (באנגלית אמריקאית) Amy Allen Interview – Hit Pop Songwriter and Artist, Songwriter Universe | Songwriting News, Articles & Song Contest, ‏5 באוקטובר 2018 (באנגלית) This Maine native just got her first No. 1 hit as a songwriter | Boston.com, www.boston.com (באנגלית) Amy Allen, 27, Forbes (באנגלית)
לבאנץ

לבאנץ או ברבים: לבנצים (בהונגרית: labancok) היה הכינוי בהונגריה במאה ה-17 ובמאה ה-18, לצבאות גרמניים בעיקר, שהיו נאמנים לבית הבסבורג ושהו בשטח הונגריה וכן כינוי למצדדים ההונגרים בשושלת הבסבורג שלחמו שניהם בעיקר בכוחות של הרוזן אימרה טקלי (משנת 1690 נסיך טרנסילבניה) שהוביל את התקוממות נגד ההבסבורגים וכן ולאחר מכן לכוחות במלחמת פרנץ ראקוצי. אלה שעמדו נגדם מהצד ההונגרי נקראו קורוץ או קורוצים. ישנם מספר רעיונות לגבי מקור השם לבאנץ: ייתכן ומקורו במילה ההונגרית לובונץ, שהתייחסה לפאה גדולה אופנתית בחצר הקיסר בווינה. גם המילה לופונץ עשויה להסביר, מכיוון שמשמעותה היא מרושל או מרופט. על פי גרסה פופולרית אחרת, המילה היא חיבורן של שתי המלים "לאוף הנס" {Lauf Hans) הגרמנית (שפירושו "רוץ הנס"). עם זאת, על פי המילון הפרשני ההונגרי למילים מדעיות ושל שפת דיבור, זה לא נכון. המילה עשויה להיות גם ממקור צרפתי מ-"Le Blanc" (מבוטא בצרפתית לבלאן), שפירושה "לבן". זאת בשל העובדה כי הרוב המכריע של הצבא האוסטרי של אותה התקופה (במיוחד חיל הרגלים) לבש מדים לבנים. בחצרו של ראקוצי היו הרבה קציני הכשרה והדרכה צרפתים. ההונגרים לקחו מהם את המונח, כנראה, מכיוון שהצרפתים כינו לעיתים קרובות את האוסטרים "לְבּלַאן" (או כפי שמבוטא פונטית בהונגרית:לבלאנץ), כלומר לבנים. בניגוד לקורוצים, המילה לבאנץ לא הפכה לשם עצמאי במהלך מאבקי העצמאות המוקדמים של התקופה נגד בית הבסבורג. המורדים הקורוצים התכוונו במילה בעיקר לצבא הזר של ההבסבורגים, ורק מאוחר יותר הוחלה המילה גם על חסידי בית החצר הווינאי ההונגרים, עם שינוי המשמעות המתבקש. למילה לבאנץ יש משמעות שלילית בהונגרית מאז המאה ה-19, מאז ייסוד ההיסטוריוגרפיה הלאומית ההונגרית, והמילה שומרת למעשה על משמעות זו עד היום. המילה לבאנץ הפכה בהונגרית לשם נרדף לפחדנות, לערמומיות ולאי-פטריוטיות עבור נציגי ההיסטוריוגרפיה המקובלת הפרוטסטנטית ההונגרית (בית הבסבורג הייתה קתולית ונלחמה ללא הרף בפרוטסטנטים). בחיים הציבוריים ההונגריים של המאה ה-21, עדיין ניתן למצוא את ההקבלה קורוץ-לבאנץ, וקמים כל העת ארגונים על בסיס עולם הרגשות קורוץ ולבאנץ כסוג של רנסאנס לאומי. היסטוריה של הונגריה "Kurucok vagy labancok?". mandíner.blog. (בהונגרית) (Slowakei in der frühen Neuzeit (1526–1711 (בגרמנית) Kuruc és labanc, irodalmiradio.hu Tudományos és Köznyelvi Szavak Magyar Értelmező Szótára, meszotar.hu
שי ברדה

שי ברדה (נולד ב-15 באוגוסט 1976) הוא מאמן כדורגל ישראלי המשמש כמאמנה של עירוני קריית שמונה. ברדה גדל בבת ים ושיחק בקבוצת הנוער המקומית, ובהמשך בקבוצות בליגות הנמוכות. היה מורה לספורט במקיף עירוני חשמונאים בת ים. את קריירת האימון שלו החל ב-2006 בקבוצת נערים ב' של הפועל כפר סבא. ב-2007 שימש לעיתים כסקאוט עבור בית"ר ירושלים. ב-2008 מונה כעוזר מאמן בקבוצה הבוגרת של הפועל כפר סבא, לצידו של סלובודאן דראפיץ'. ב-2009 עבר ברדה למחלקת הנוער של הפועל תל אביב, ואימן את קבוצת נערים ב' של המועדון למשך עונה, ואת קבוצת נערים א' בעונה שלאחריה. ב-2010 מונה למאמן קבוצת הנוער של המועדון שם היה שנתיים. החל מ-2013 עבד ברדה בשיתוף פעולה עם סלובודאן דראפיץ', שהוגדר כמאמן הראשי, אך ברדה קיבל סמכויות אימון נרחבות, ובכל מחצית שנייה הוא זה שעמד בצידי המגרש, ונתן הנחיות לשחקנים. לאחר היכרות מוקדמת ביניהם, אף על פי שלא עבדו יחד רשמית, כשמונה דראפיץ' ב-2013 לאימון בית"ר תל אביב רמלה התנה את הגעתו בהחתמתו של ברדה. הם אימנו יחד בבית"ר ירושלים, ועברו יחד למכבי נתניה, ולאחר מכן חזרו לבית"ר בתור צמד מאמנים. לדבריהם הם קיבלו את ההחלטות בשיתוף פעולה, ולא ראו בעצמם כמאמן ועוזרו אלא כשני מאמנים. ב-20 במרץ 2021, לאחר שלא הצליחו להעפיל לפלייאוף העליון, התפטרו דראפיץ' וברדה מתפקידם. ב-5 בינואר 2022 מונה למאמנה של הפועל נוף הגליל. בהופעת הבכורה שלו כמאמן יחיד על הקווים בליגת העל הובסה נוף הגליל 2–6 על ידי עירוני קריית שמונה, אותה אימן סלובודאן דראפיץ', שותפו לאימון של ברדה בעבר. בתום העונה ירדה הקבוצה לליגה הלאומית. ב-17 במאי 2022, לקראת עונת 2022/2023, מונה למאמנה של מכבי פתח תקווה מהליגה הלאומית. ב-26 בדצמבר 2022 פוטר מתפקידו. ב-16 במאי 2023 מונה למאמנה של עירוני קריית שמונה. בסיום העונה העפיל עם הקבוצה לליגת העל. ברדה בעל תעודת הוראה ותואר ראשון בחינוך, ותואר שני במערכות מידע. בתחילת הקריירה כמאמן עבד גם כמורה לחינוך גופני. פרופיל המאמן, באתר Transfermarkt יניב טוכמן ואופיר סער‏, שי ברדה בראיון: "צמחנו והתפתחנו מהמקומות הקשים. אנחנו טובים יותר יחד", באתר וואלה, 14 באוקטובר 2017 שי ברדה: אני ודראפיץ' נשמח לעבוד שוב ביחד, באתר ONE‏, 16 באוגוסט 2020 אופיר סער‏, דראפיץ' וברדה בראיון חג: "סיפור גוטמן לא מפתיע. לבד זה טירוף", באתר וואלה, 4 באוקטובר 2016 מאור רחמני, ‏המלטש: דראפיץ' ינסה לעצור את הנדנדה בנתניה, באתר ONE‏, 11 באוגוסט 2017 גיא בן זיו, זעזוע: דראפיץ' וברדה התפטרו מבית"ר ירושלים, באתר ONE, ‏20 במרץ 2021 דורון בן דור, ‏יחלץ אותה? שי ברדה מונה למאמן נוף הגליל, באתר ONE‏, 5 בינואר 2022 תומר חבז, ‏רשמי: שי ברדה מאמנה החדש של מכבי פתח תקווה, באתר ONE‏, 17 במאי 2022 תומר חבז, ‏שי ברדה פוטר ממכבי פ"ת, בני לם יחליפו, באתר ONE‏, 26 בדצמבר 2022 שלמה וייס‏, המחליף של דראפיץ': שי ברדה מונה למאמן עירוני קריית שמונה, באתר וואלה, 16 במאי 2023
רכס קונוויי

רכס קונוויי (באנגלית: Convoy Range; מילולית: רכס השיירה) הוא רכס רחב באזור חוף סקוט, בארץ ויקטוריה, שבאנטארקטיקה. מרבית הרכס הוא רמה הררית מישורית. הרכס משתרע דרומית מאוכף פריי, ועד קרחון מאקאיי. בצידו במזרחי של הרכס הוא מסתיים במצוקים תלולים; בצידו המערבי של הרכס, הרמה יורדת בהדרגה עד שהופכת לגדה של קרחון קיימברידג'. הרכס מהווה את הגבול המערבי של אגן הניקוז של קרחון פריי. מחלקת החקר הניו זילנדית הצפונית (The New Zealand Northern Survey Party) של המשלחת הטראנס-אנטארקטית של חבר העמים הבריטי (אשר חקרה את אנטארקטיקה בין השנים 1956–1958), חקרה את אזור רכס קונוויי בשנת 1957. מחלקת החקר נתנה לרכס את שמו. הרכס נקרא על שם שיירת הספינות (שייטת הספינות), אשר הפליגה למצר מקמרדו בעונת המחקר (הקיץ האנטארקטי) 1956–1957. מחלקת החקר קראה לאתרים ברכס על שמם של כלי השייט השונים אשר הפליגו למצר. Giovanni Capponi, Chiara Montomoli, Stefano Casale & Matteo Simonetti (2020), Geology of the northern Convoy Range, Victoria Land, Antarctica, Journal of Maps, 16:2, 702-709, DOI: 10.1080/17445647.2020.1822218 T.]. CHINN, Glacier disequilibrium in the Convoy Range, Transantarctic Mountains, Antarctica, Annals of Glaciology 20 1994, PP 269 - 276 Capponi, G.; Montomoli, C.; Casale, S.; Simonetti, M.; Cox, S. C.; Läufer, A.; Musumeci, G.; Salvatore, M. C., Geological mapping in the Convoy Range (Victoria Land, Antarctica) and the GeoMap database, American Geophysical Union, Fall Meeting 2019, abstract #EP53F-2191 DENTON, GEORGE & Sugden, David. (2005), Meltwater features that suggest Miocene ice-sheet overriding of the Transantarctic Mountains in Victoria Land, Antarctica, Geografiska Annaler: Series A, Physical Geography. 87. 67 - 85. 10.1111/j.0435-3676.2005.00245.x רכס קונוויי באתר הסקר הגאולוגי של ארצות הברית רכס קונוויי באתר הגאזט האנטארקטי של ממשלת ניו זילנד תצלום רכס קונוויי באתר הגאזט האנטארקטי של ממשלת ניו זילנד רכס קונוויי באתר הגאזט האנטארקטי של ממשלת אוסטרליה רכס קונוויי באתר הגאזט האנטארקטי המשווה SCAR של ממשלת אוסטרליה רכס קונוויי באתר marineregions תחזית מזג אוויר עדכנית ארוכת טווח עבור רכס קונוויי מידע גאוגרפי והיסטורי מידע גאוגרפי
קזון

האם התכוונתם ל... מנואל קזון – פוליטיקאי פיליפיני שכיהן כנשיא הפיליפינים מקומות הקרויים על שמו קזון סיטי – עיר במטרופולין של מנילה, הגדולה ביותר בפיליפינים קזון (פרובינציה) – פרובינציה במחוז קלברזון בפיליפינים קזון (איסבלה) – רשות מקומית בפרובינציית איסבלה במחוז עמק קגאיאן בפיליפינים קזון (בוקידנון) – רשות מקומית בפרובינציית בוקידנון במחוז צפון מינדנאו בפיליפינים קזון (נואבה אסיחה) – רשות מקומית בפרובינציית נואבה אסיחה במחוז מרכז לוזון בפיליפינים קזון (נואבה ויזקאיה) – רשות מקומית בפרובינציית נואבה ויזקאיה במחוז עמק קגאיאן בפיליפינים קזון (פלאוואן) – רשות מקומית בפרובינציית פלאוואן במחוז מימרופה בפיליפינים קזון (קזון) – רשות מקומית בפרובינציית קזון במחוז קלברזון בפיליפינים אוניברסיטת מנואל ל. קזון – אוניברסיטה בעיר קזון סיטי
נונאטאק נלסון

האם התכוונתם ל... אנטארקטיקה נונאטאק נלסון (אנטארקטיקה) – הוא נונאטאק בהרי ויקטורי באזור חוף בורכגרווינק, בארץ ויקטוריה, שבאנטארקטיקה ארצות הברית נונאטאק נלסון (אלסקה) – נונאטאק, לרגלי קרחון נלסון במדינת אלסקה שבארצות הברית